pythainlp/thaigov-v2-corpus-22032023 huggingface dataset:
วันจันทร์ที่ 5 ธันวาคม 2565
ดีอีเอส ร่วมพิธีทำบุญตักบาตรถวายเป็นพระราชกุศล เนื่องในวันชาติและพ่อแห่งชาติ 5 ธันวาคม 2565
ดีอีเอส ร่วมพิธีทำบุญตักบาตรถวายเป็นพระราชกุศล เนื่องในวันชาติและพ่อแห่งชาติ 5 ธันวาคม 2565
วันนี้(5ธันวาคม65) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมและศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมพร้อมด้วยผู้บริหารกระทรวงฯร่วมพิธีทำบุญตักบาตรวางพานพุ่มดอกไม้และถวายบังคมเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ5ธันวาคม2565ณบริเวณพิธีท้องสนามหลวง
___________________
วันจันทร์ที่ 5 ธันวาคม 2565
ก.อุตสาหกรรม ยกขบวนสินค้าจากผู้ประกอบการ SMEs ช้อปกันสนั่น...ใจกลางเมือง ณ ศูนย์การค้าเอ็ม บี เค เซ็นเตอร์
ก.อุตสาหกรรม ยกขบวนสินค้าจากผู้ประกอบการ SMEs ช้อปกันสนั่น...ใจกลางเมือง ณ ศูนย์การค้าเอ็ม บี เค เซ็นเตอร์
เมื่อวันที่ 3 ธันวาคม 2565 ดร.กฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดเชียงราย อุตรดิตถ์ เพชรบูรณ์ กำแพงเพชร อุดรธานี หนองคาย หนองบัวลำภู บึงกาฬ กาฬสินธุ์ สกลนคร มหาสารคาม ปทุมธานี สมุทรปราการ กาญจนบุรี นราธิวาส และจังหวัดยะลา เข้าร่วมงาน อุตสาหกรรมแฟร์ “สินค้าดี เพื่อประชาชน” ที่ยกขบวนสินค้าจากร้านค้าผู้ประกอบการ SMEs กว่า 60 ร้าน มาออกบูธให้ได้เลือกชม ชิม ช้อป กันอย่างจุใจ เพื่อสนับสนุนผู้ประกอบการ SMEs สู้ภาวะวิกฤติเศรษฐกิจ พร้อมการออกร้านจำหน่ายสินค้าอุปโภคบริโภค จากเครือสหพัฒน์ เครือ CP และอื่น ๆ ทั้งของกิน ของใช้ สินค้าแปรรูป ของตกแต่งบ้าน ในราคาประหยัด รวมทั้ง กิจกรรมอบรมสัมมนา เพื่อเป็นของขวัญปีใหม่ให้กับผู้ประกอบการ SMEs และประชาชนทุกคน ระหว่างวันที่ 1- 4 ธันวาคม 2565 ณ ชั้น 4 โซน D Money Park ศูนย์การค้าเอ็ม บี เค เซ็นเตอร์
กระทรวงอุตสาหกรรม โดยกองทุนพัฒนาเอสเอ็มอีตามแนวประชารัฐ ได้จัดงาน อุตสาหกรรมแฟร์ “สินค้าดี เพื่อประชาชน” ขึ้นเพื่อสนับสนุนพื้นที่ขายสินค้าสําหรับผู้ประกอบการ SMEs ซึ่งจะสามารถช่วยกระตุ้นยอดขายให้ SMEs ได้ การจัดงานครั้งนี้ เป็นครั้งที่ 4 จากจํานวนทั้งหมด 5 ครั้ง โดยที่ผ่านมา จัดที่ ศูนย์การค้าเซ็นทรัล พระราม 2 และ ศูนย์การค้าเซ็นทรัล เวสต์เกต เซ็นทรัลบางนา ซึ่งสามารถสร้างยอดขายให้กับผู้ประกอบการ SMEs ได้เป็นอย่างดี ภายในงานนอกจากจะได้เลือกซื้อสินค้าในราคาพิเศษจากผู้ประกอบการ SMEs ทั่วประเทศแล้ว ยังสามารถเข้าร่วมสัมมนาเพื่อรับความรู้จากวิทยากรชื่อดัง ที่จะมาสร้างแรงบันดาลใจให้กับ SMEs ในการสร้างรายได้ผ่านช่องทางออนไลน์ให้ปัง เรียกได้ว่าเป็นของขวัญปีใหม่ จากกระทรวงอุตสาหกรรม ที่มอบให้กับผู้ประกอบการ และประชาชนทุกคน
ทั้งนี้ สำหรับใครที่ยังช้อปไม่จุใจสามารถร่วมงาน อุตสาหกรรมแฟร์ ภายใต้แนวคิด “ซื้อของไทย ใช้ของดี สร้างอาชีพ เสริมธุรกิจที่ดีพร้อม” เพื่อต่อยอดผลสำเร็จของโครงการพัฒนาอาชีพเสริม เพิ่มรายได้ให้ชุมชนดีพร้อม ระหว่างวันที่ 1 – 4 ธันวาคม 2565 ณ อาคารเอ็กซิบิชั่น ฮอลล์ 9 - 12 ศูนย์แสดงสินค้าและการประชุมอิมแพ็ค เมืองทองธานี หรือตามไปช้อปกันต่อแบบจุกๆ ในวันที่ 13 -16 ธันวาคม 2565 เซ็นทรัลลาดพร้าว
วันอังคารที่ 13 ธันวาคม 2565
กรมธนารักษ์เปิดจ่ายแลกเหรียญกษาปณ์ที่ระลึก 100 ปี กองบัญชาการตำรวจนครบาล
กระทรวงการคลังได้อนุมัติให้กรมธนารักษ์จัดทำเหรียญกษาปณ์ที่ระลึก 100 ปี กองบัญชาการตำรวจนครบาล โดยจัดทำเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ขนาดเส้นผ่าศูนย์กลาง 32 มิลลิเมตร น้ำหนัก 15 กรัม ประเภทธรรมดา โดยมีลวดลาย
กรมธนารักษ์ กระทรวงการคลัง จัดทำเหรียญกษาปณ์ที่ระลึก 100 ปี กองบัญชาการตำรวจนครบาล เพื่อน้อมสำนึกในพระมหากรุณาธิคุณของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เผยแพร่พระเกียรติคุณของทั้งสองพระองค์ ให้แผ่ไพศาลไปทั้งภายในประเทศและนานาประเทศ และไว้เป็นที่ระลึกเพื่อเป็นการเผยแพร่ประชาสัมพันธ์ ผลการดำเนินงานที่ผ่านมาของกองบัญชาการตำรวจนครบาลให้ประชาชนทั่วไปได้รู้จัก
วันนี้ (13 ธันวาคม 2565) ณ กรมธนารักษ์ นายจำเริญ โพธิยอด อธิบดีกรมธนารักษ์ เปิดเผยว่า กระทรวงการคลังได้อนุมัติให้กรมธนารักษ์จัดทำเหรียญกษาปณ์ที่ระลึก 100 ปี กองบัญชาการตำรวจนครบาล โดยจัดทำเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ขนาดเส้นผ่าศูนย์กลาง 32 มิลลิเมตร น้ำหนัก 15 กรัม ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ผินพระพักตร์ทางเบื้องซ้าย ทรงฉลองพระองค์เครื่องแบบเต็มยศจอมทัพ ทรงสายสะพาย และสายสร้อยแห่งเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ และพระรูปสมเด็จพระนางเจ้าสุทิดา พัชรสุธาพิมลลักษณ พระบรมราชินี ผินพระพักตร์ทางเบื้องซ้าย ทรงกุณฑล และทรงสร้อยพระศอ ทรงฉลองพระองค์ชุดไทย พระอังสาเบื้องซ้ายทรงประดับดวงตราปฐมจุลจอมเกล้า เหรียญรัตนาภรณ์รัชกาลที่ ๙ ชั้นที่ ๑ และเหรียญรัตนาภรณ์ รัชกาลที่ ๑๐ ชั้นที่ ๑ ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว” และข้อความว่า “สมเด็จพระนางเจ้าสุทิดา พัชรสุธาพิมลลักษณ พระบรมราชินี”
ด้านหลัง กลางเหรียญมีรูปเครื่องหมายราชการของกองบัญชาการตำรวจนครบาล ภายในวงขอบเหรียญเบื้องบนมีข้อความว่า “๑๐๐ ปี กองบัญชาการตำรวจนครบาล” เบื้องล่างมีข้อความว่า “๒๔ ธันวาคม ๒๕๖๕ ประเทศไทย” ด้านขวามีเลขบอกราคาว่า “๒๐” ด้านซ้ายมีข้อความว่า “บาท”
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 20 ธันวาคม 2565 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สำนักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ)
โดยการสั่งซื้อผ่านช่องทางออนไลน์ สามารถเลือกรับด้วยตนเอง ณ สถานที่จ่ายแลกส่วนกลาง หรือเลือกให้จัดส่งทางไปรษณีย์ โดยผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
วันจันทร์ที่ 12 ธันวาคม 2565
กรมเจ้าท่า เข้าตรวจสอบ พร้อมช่วยเหลือชายโดดน้ำ ก่อนนำส่งโรงพยาบาลได้อย่างปลอดภัย
...
กรมเจ้าท่า เข้าตรวจสอบ พร้อมช่วยเหลือชายโดดน้ำ ก่อนนำส่งโรงพยาบาลได้อย่างปลอดภัย
จากนโยบายของ นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ที่สั่งการให้สำนักความปลอดภัยและสิ่งแวดล้อมทางน้ำ กรมเจ้าท่า รวมถึงสำนักงานเจ้าท่าภูมิภาคและสาขา ให้ตรวจตรา ดูแลความปลอดภัยทางน้ำอย่างเข้มงวด เพื่อความปลอดภัยของประชาชน
วันที่ 12 ธันวาคม 2565 เวลาประมาณ 15.15 น. กรมเจ้าท่า ได้รับแจ้งเหตุจากประชาชน ผ่านศูนย์ควบคุมความปลอดภัยและการจราจรทางน้ำ ว่าพบประชาชนกระโดดสะพานกรุงเทพ โดยเจ้าหน้าที่ประจำศูนย์ควบคุมความปลอดภัยและการจราจรทางน้ำ กลุ่มตรวจการเดินเรือ (สำนักงานเจ้าท่าสาขากรุงเทพมหานคร) ได้นำเรือยนต์ตรวจการ 161 ออกตรวจสอบในจุดที่รับแจ้งเหตุ พบเรือโรงแรมได้เข้าทำการช่วยเหลือคนกระโดดสะพาน นำตัวขึ้นมาบริเวณท่าเรือวัดบุคคโลได้อย่างปลอดภัย จากการตรวจสอบเบื้องต้น เป็นชายไทย อายุประมาณ 83 ปี พักอยู่บ้านเลขที่ 17/1 เเขวงบางโพงพาง เขตยานนาวา กทม. เจ้าหน้าที่ประจำศูนย์ควบคุมความปลอดภัยและการจราจรทางน้ำ กรมเจ้าท่า ได้ทำการประสานรถพยาบาลเพื่อนำส่งผู้ประสบเหตุไปยังโรงพยาบาลเจริญกรุงต่อไป ทั้งนี้ ประชาชนท่านใดพบเห็นเหตุการณ์ความไม่ปลอดภัยทางน้ำ โทร.สายด่วน 1199 ได้ตลอด 24 ชั่วโมง
วันอังคารที่ 13 ธันวาคม 2565
กรมทางหลวงขยายทางหลวงหมายเลย 3246 สายอำเภอพนัสนิคม - บ้านเกาะโพธิ์ จังหวัดชลบุรี แล้วเสร็จ
สนับสนุนโครงการพัฒนาระเบียงเศรษฐกิจพิเศษภาคตะวันออก
กรมทางหลวง (ทล.) กระทรวงคมนาคม โดยสำนักก่อสร้างทางที่ 2 ได้ดำเนินโครงการก่อสร้างขยายทางหลวงหมายเลข 3246 สายอำเภอพนัสนิคม - บ้านเกาะโพธิ์ จังหวัดชลบุรี แล้วเสร็จ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายทางหลวงให้มีความเชื่อมโยงและสามารถรองรับการจราจรที่มีแนวโน้มการขยายตัวเพิ่มสูงขึ้นในอนาคต โดยโครงการดังกล่าวเป็นโครงการภายใต้แผนยุทธศาสตร์ของโครงการพัฒนาระเบียงเศรษฐกิจพิเศษภาคตะวันออก (EEC)
สำหรับรูปแบบการก่อสร้างทางหลวงหมายเลข 3246 สายอำเภอพนัสนิคม - บ้านเกาะโพธิ์ เดิมเป็นทาง 2 ช่องจราจร ระหว่าง กม. ที่ 0+000 - 12+135 ระยะทางยาวประมาณ 12.13 กิโลเมตร เป็นเส้นทางที่มีความสำคัญที่เชื่อมไปสู่อำเภอพนัสนิคม เมืองที่มีค่าดัชนีความน่าอยู่สูงสุดเป็นอันดับที่ 1 ของประเทศไทย มีแหล่งท่องเที่ยวมากมาย เช่น หอพนัสบดี ศูนย์จักรสานที่ใหญ่ที่สุดในโลก ตลาดน้ำสามวัง อ่างเก็บน้ำคลองหลวงรัชชโลทร เป็นต้น ทล. จึงดำเนินการก่อสร้างขยายเส้นทางดังกล่าวเป็นมาตรฐานทางชั้นพิเศษ 4 ช่องจราจร ผิวจราจรแบบคอนกรีต เพื่อเพิ่มความแข็งแรงและรองรับปริมาณจราจรที่เพิ่มมากขึ้นในอนาคต กว้างช่องจราจรละ 3.5 เมตร ไหล่ทางกว้าง 2.5 เมตร มีเกาะกลางแบบยก กว้าง 3 เมตร ในช่วงชุมชนจะมีการก่อสร้างทางเท้า ในบริเวณสองข้างทาง มีการติดตั้งไฟฟ้าส่องสว่างตลอดเส้นทาง รวมถึงปรับปรุงทางแยก กม. ที่ 2+000 (แยกโรงน้ำแข็ง) และแยก กม. ที่ 4+300 (แยกวัดโป่งปากดง) โดยเป็นทางแยกแบบมีสัญญาณไฟจราจรทั้ง 2 แห่ง ใช้งบประมาณ 565,720,000 บาท
ทั้งนี้ เมื่อดำเนินการแล้วเสร็จจะช่วยเพิ่มประสิทธิภาพทางด้านการจราจรและขนส่งตลอดจนเป็นการอำนวยความสะดวกในการเดินทาง เพื่อให้การเดินทางบนทางหลวงเป็นไปอย่างสะดวกรวดเร็วและมีความปลอดภัยเพิ่มมากขึ้น เป็นการยกระดับการให้บริการของทางหลวง กรมทางหลวงขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่าน และผู้ร่วมทาง สามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
วันอังคารที่ 13 ธันวาคม 2565
กรมทางหลวง เดินหน้ากระบวนการให้เอกชนร่วมลงทุนโครงการทางหลวงพิเศษหมายเลข 82  สายทางยกระดับบางขุนเทียน - เอกชัย - บ้านแพ้ว คาดเปิดให้บริการเต็มรูปแบบได้ในปี 2568
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายและสั่งการให้กรมทางหลวง (ทล.) เร่งดำเนินโครงการร่วมลงทุนระหว่างรัฐและเอกชน (Public Private Partnership: PPP) โดยให้เอกชนร่วมลงทุนในการดำเนินงานและบำรุงรักษา (O&M) โครงการทางหลวงพิเศษหมายเลข 82 สายทางยกระดับบางขุนเทียน - เอกชัย - บ้านแพ้ว ตามที่คณะรัฐมนตรี มีมติเห็นชอบในรูปแบบการร่วมลงทุนแล้วในวันนี้ (13 ธันวาคม 2565) โครงการนี้เป็นการให้เอกชนร่วมลงทุนในรูปแบบ PPP Gross Cost มีระยะเวลาสัญญา 32 ปี (ก่อสร้าง 2 ปี และ O&M 30 ปี) โดยมีมูลค่าโครงการประมาณ 31,703.01 ล้านบาท แบ่งเป็นส่วนที่ภาครัฐเป็นผู้รับผิดชอบคือ ค่าจัดกรรมสิทธิ์ที่ดินและค่าก่อสร้างงานโยธา 30,523.68 ล้านบาท และเงินลงทุนของภาคเอกชน จำนวน 1,179.33 ล้านบาท ประกอบด้วยลงทุนงานระบบตลอดทั้งสายทาง เช่น ระบบเก็บค่าผ่านทาง ระบบควบคุมการจราจร ระบบโครงข่ายสื่อสาร พร้อมทั้งให้ภาคเอกชนดำเนินงาน O&M จำนวน 14,027.98 ล้านบาท ซึ่งคาดว่าจะเปิดคัดเลือกเอกชนร่วมลงทุนได้ภายในกลางปี 2566 และเริ่มก่อสร้างติดตั้งงานระบบช่วงแรกภายในปลายปี 2566 สำหรับการเก็บเงินค่าธรรมเนียมผ่านทางจะใช้ระบบ M-Flow 100% เชื่อมต่อกับระบบทางด่วนของการทางพิเศษแห่งประเทศไทย (กทพ.) สายพระราม 3 - ดาวคะนอง - บางขุนเทียน อย่างไร้รอยต่อ
สำหรับความคืบหน้าการก่อสร้างงานโยธา โครงการทางหลวงพิเศษหมายเลข 82 สายทางยกระดับบางขุนเทียน - เอกชัย - บ้านแพ้ว ปัจจุบันอยู่ระหว่างดำเนินการก่อสร้าง แบ่งออกเป็น 2 ช่วง ได้แก่ ช่วงที่ 1 ช่วงบางขุนเทียน - เอกชัย วงเงินก่อสร้างรวม 10,500 ล้านบาท โดยใช้จ่ายจากเงินงบประมาณแผ่นดิน โดยมีจุดเริ่มต้นโครงการเชื่อมต่อกับโครงข่ายทางพิเศษของ กทพ. ปัจจุบันมีความคืบหน้าร้อยละ 77 ช่วงที่ 2 ช่วงเอกชัย - บ้านแพ้ว วงเงินก่อสร้างรวม 19,700 ล้านบาท โดยใช้จ่ายจากเงินทุนจากค่าธรรมเนียมผ่านทาง ทั้ง 2 ช่วงมีรูปแบบการก่อสร้างเป็นทางยกระดับบนทางหลวงหมายเลข 35 (ถนนพระราม 2) ตามมาตรฐานทางหลวงพิเศษ มีการควบคุมการเข้าออกอย่างสมบูรณ์ ปัจจุบันมีความคืบหน้าร้อยละ 10 โดยคาดว่าจะแล้วเสร็จและเปิดให้บริการเต็มรูปแบบตลอดทั้งสายพร้อมงานระบบเก็บเงินค่าผ่านทางได้ในปี 2568
ทั้งนี้ เมื่อโครงการทางหลวงพิเศษหมายเลข 82 สายทางยกระดับบางขุนเทียน - เอกชัย - บ้านแพ้ว แล้วเสร็จและเปิดให้บริการ จะส่งผลให้การเดินทางระหว่างกรุงเทพฯ และปริมณฑล เชื่อมต่อลงสู่ภาคใต้ มีความสะดวก รวดเร็ว และปลอดภัยมากยิ่งขึ้น ช่วยบรรเทาความแออัดของการจราจรบนถนนพระราม 2 รองรับการคมนาคมและขนส่งสินค้า ส่งเสริมให้ประเทศไทยเป็นศูนย์กลางโลจิสติกส์และการคมนาคมขนส่งในภูมิภาคเอเชียตะวันออกเฉียงใต้ เป็นไปตามแผนแม่บทการพัฒนาโครงข่ายทางหลวงพิเศษระหว่างเมืองระยะ 20 ปี (พ.ศ. 2560 - 2579) นอกจากนี้ยังมีส่วนสำคัญในการส่งเสริมการท่องเที่ยวในภาคใต้ ซึ่งมีทรัพยากรด้านแหล่งท่องเที่ยวจำนวนมาก การพัฒนาคุณภาพชีวิตและความเป็นอยู่ของประชาชนในพื้นที่ดีขึ้น อีกทั้งเป็นการจ้างงาน ในภาคอุตสาหกรรมการก่อสร้างต่อเนื่องไปยังภาคธุรกิจอื่น ๆ ที่เกี่ยวข้องอีกด้วย
วันอังคารที่ 13 ธันวาคม 2565
รมต.อนุชา สั่งการ พศจ. เร่งตรวจสอบและขับเคลื่อนโครงการสำคัญ พัฒนาคุณภาพชีวิตคณะสงฆ์ 3 จชต.
รมต.อนุชา สั่งการ พศจ. เร่งตรวจสอบและขับเคลื่อนโครงการสำคัญ พัฒนาคุณภาพชีวิตคณะสงฆ์ 3 จชต.
วันนี้ (13 ธันวาคม 2565) เวลา 13.00 น. นายอนุชา นาคาศัย รัฐมนตรีประจำสำนักนายกรัฐมนตรี ต้อนรับคณะสงฆ์และเครือข่ายพุทธในพื้นที่จังหวัดชายแดนภาคใต้ ในโอกาสที่คณะเดินทางมาเข้าเฝ้าสมเด็จพระสังฆราชสกลมหาสังฆปรินายกและศึกษาดูงานแหล่งชุมชนต้นแบบพหุวัฒนธรรมในพื้นที่ภาคกลาง ระหว่างวันที่ 12-18 ธันวาคม 2565 โดยมี พลเรือตรี สมเกียรติ ผลประยูร เลขาธิการศูนย์อำนวยการบริหารจังหวัดชายแดนภาคใต้ นายธัชชญาณ์ณัช เจียรธนัทกานนท์ เลขานุการรัฐมนตรีประจำสำนักนายกรัฐมนตรี และ นายไกรยุทธ หอมไกรลาศ ผู้ตรวจราชการสำนักงานพระพุทธศาสนาแห่งชาติ ร่วมด้วย
รัฐมนตรีประจำสำนักนายกรัฐมนตรี กล่าวว่า รู้สึกยินดีที่ได้ต้อนรับคณะคณะสงฆ์และเครือข่ายพุทธในพื้นที่จังหวัดชายแดนภาคใต้ ที่ผ่านมาตนได้มีโอกาสร่วมหารือแนวทางการให้ความช่วยเหลือคณะสงฆ์และพุทธศาสนิกชนในพื้นที่จังหวัดชายแดนภาคใต้กับทางมหาเถรสมาคม ซึ่งที่ประชุมให้ความสำคัญกับชีวิตความเป็นอยู่ของคณะสงฆ์ชายแดนใต้ ทั้งการจัดสรรงบประมาณให้สอดคล้องกับการดำเนินชีวิต และโครงการต่างๆ ที่มีส่วนช่วยในการทำนุบำรุงพระพุทธศาสนา ภายใต้สังคมเชิงพหุวัฒนธรรมที่เป็นเอกลักษณ์ในพื้นที่ หากคณะสงฆ์และพุทธศาสนิกชนในพื้นที่ประสบปัญหาใด ขอให้ประสานงานเพื่อขอความช่วยเหลือมาได้ที่สำนักงานพระพุทธศาสนาแห่งชาติ ซึ่งเป็นหน่วยงานในกำกับดูแลของตน พร้อมย้ำว่า สำหรับพระสงฆ์ที่อาพาธ หรือ วัดที่ประสบปัญหาค่าน้ำ ค่าไฟ รวมถึงค่าสาธารณูปโภคต่างๆ ให้ประสานไปยังสำนักงานพระพุทธศาสนาจังหวัด เพื่อเร่งตรวจสอบและให้ความช่วยเหลือต่อไป และขอให้สำนักงานพระพุทธศาสนาประจำจังหวัดทุกจังหวัด เร่งตรวจสอบและขับเคลื่อนโครงการต่างๆ เพื่อพัฒนาคุณภาพชีวิตคณะสงฆ์ชายแดนใต้ให้ดียิ่งขึ้นต่อไป
สำหรับการเข้าพบรัฐมนตรีประจำสำนักนายกรัฐมนตรีครั้งนี้ เป็นไปตามกำหนดการของกิจกรรม โดยคณะสงฆ์และเครือข่ายไทยพุทธในพื้นที่จังหวัดชายแดนภาคใต้ได้สะท้อนสถานการณ์และประเด็นปัญหา รวมถึงแนวทางในการช่วยเหลือและดูแลพระสงฆ์และพุทธศาสนิกชนในพื้นที่จังหวัดชายแดนภาคใต้ และ 4 อำเภอของจังหวัดสงขลา
วันอังคารที่ 13 ธันวาคม 2565
บขส. แนะประชาชนเลือกใช้บริการรถตู้สาธารณะที่ถูกกฎหมาย
ลดความเสี่ยงอุบัติเหตุ บนท้องถนน ปลอดภัย มีประกันภัยทุกที่นั่ง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ตามที่มีผู้โพสต์ในสื่อโซเซียลมีเดีย “กรณีพบรถตู้วิ่งรับ - ส่งผู้โดยสาร แบบผิดกฎหมาย และตั้งคำถามว่า บขส. ได้เข้าตรวจสอบและจับกุมหรือไม่?” นั้น
บขส. ขอชี้แจงว่า บขส. ไม่มีอำนาจในการตรวจจับรถตู้ที่วิ่งผิดกฎหมาย โดยที่ผ่านมา บขส. จะมอบหมายให้ เจ้าหน้าที่งานตรวจการของ บขส. ทำหน้าที่ตรวจตราและตรวจสอบการกระทำความผิดของรถโดยสารสาธารณะ ซึ่งปัจจุบันพบว่า มีเจ้าของรถตู้ที่ยกเลิกสัญญากับ บขส. นำรถตู้ไปวิ่งรับ - ส่งผู้โดยสารอย่างผิดกฎหมาย ถือเป็นการไม่ปฏิบัติตามเงื่อนไขการเดินรถที่นายทะเบียนกำหนดไว้ในใบอนุญาตประกอบการขนส่ง เป็นความผิดตามพระราชบัญญัติการขนส่งทางบก พ.ศ.2522 และฝ่าฝืนระเบียบของ บขส. ทั้งนี้ บขส. ได้มีการทำหนังสือไปยัง กรมการขนส่งทางบก (ขบ.) เพื่อขอให้ดำเนินการตามกฎหมายต่อไป
นอกจากนี้ เพื่อความปลอดภัยในการเดินทาง บขส. ขอแนะนำให้ผู้โดยสาร เลือกใช้บริการรถตู้โดยสารที่ถูกกฎหมาย โดยรถตู้ หมวด 2 และหมวด 3 ที่ บขส. กำกับดูแล จะมีคำว่า รถร่วม บขส. หมายเลขข้างรถ และเส้นทางติดอยู่ที่ข้างรถ และรถทุกคันจะได้รับการตรวจสภาพความพร้อมของรถโดยสารและพนักงานขับรถก่อนให้บริการรวมถึงมีการทำประกันภัยภาคบังคับและภาคสมัครใจทุกที่นั่ง
ทั้งนี้ ขอให้ผู้ใช้บริการ ซื้อตั๋วโดยสาร ณ จุดจำหน่ายตั๋วที่กำหนดเท่านั้น สอบถามข้อมูลการเดินรถของ บริษัท ขนส่ง จำกัด เพิ่มเติมได้ที่ Call Center 1490 เรียก บขส. ตลอด 24 ชั่วโมง หรือสอบถามข้อมูลการเดินรถของรถตู้ ได้ที่ ช่องจำหน่ายตั๋ว และที่ผู้ประกอบการรถตู้โดยตรง
วันอังคารที่ 13 ธันวาคม 2565
“กรุงไทย” สานพลัง “ชุมชนบางน้ำผึ้ง” ร่วมรักษ์สิ่งแวดล้อม มุ่งสู่ Zero Waste
ธนาคารกรุงไทย ร่วมกับ ชุมชนตำบลบางน้ำผึ้ง จัดกิจกรรม We Vayu Volunteers “อาสากรุงไทย ใส่ใจสิ่งแวดล้อมและชุมชน ณ บางน้ำผึ้ง” สนับสนุนการบริหารจัดการสิ่งแวดล้อมชุมชนอย่างครบวงจร เพื่อการพัฒนาสิ่งแวดล้อมอย่างยั่งยืน ดำเนินกิจกรรมในรูปแบบ Green Event
ธนาคารกรุงไทย ร่วมกับ ชุมชนตำบลบางน้ำผึ้ง จัดกิจกรรม We Vayu Volunteers “อาสากรุงไทย ใส่ใจสิ่งแวดล้อมและชุมชน ณ บางน้ำผึ้ง” สนับสนุนการบริหารจัดการสิ่งแวดล้อมชุมชนอย่างครบวงจร เพื่อการพัฒนาสิ่งแวดล้อมอย่างยั่งยืน ดำเนินกิจกรรมในรูปแบบ Green Event ที่หลีกเลี่ยงการสร้างมลภาวะ และเลือกใช้วัสดุจากธรรมชาติที่ย่อยสลายได้ โดยพนักงานจิตอาสา Vayu Volunteers ได้จัดทำถังหมักขยะอินทรีย์ Green Cone สำหรับบำบัดขยะ มอบให้ชุมชน 140 ครัวเรือน และบอลจุลินทรีย์ 1,300 ลูก สำหรับบำบัดน้ำในคลองบางน้ำผึ้ง พร้อมร่วมกับทีมงานโรงพยาบาลส่งเสริมสุขภาพตำบลบางน้ำผึ้ง (รพ.สต.) และอาสาสมัครสาธารณสุขประจำหมู่บ้าน (อสม.) ลงพื้นที่มอบถุงยังชีพและของใช้จำเป็นให้กับผู้ป่วยติดเตียงในชุมชน
​การจัดกิจกรรมในครั้งนี้ สนับสนุนแนวคิด Zero Waste ที่ต้องการลดปริมาณขยะตั้งแต่ต้นทาง โดยรวบรวมดินที่ได้จากการเปลี่ยนเศษอาหารจากห้องอาหารของธนาคารด้วยเครื่อง Inno Waste ปริมาณ 70 กิโลกรัม และขวดน้ำพลาสติกที่รวบรวมจาก RELIFE MACHINE ตู้คืนขวดสะสมแต้ม จากโครงการ “กรุงไทย RELIFE เปลี่ยนฟื้นคืนชีวิต” จำนวน 7,425 ใบ นำไปมอบให้กับวัดจากแดง โดยขวดพลาสติกจะถูกนำไปรีไซเคิล ผลิตเป็นเส้นใย เพื่อ Upcycle ทอเป็นจีวรพระและเครื่องนุ่งห่ม
​
ธนาคารกรุงไทย มุ่งสู่การเป็นธนาคารแห่งความยั่งยืน ดำเนินโครงการ CSR และจัดกิจกรรมจิตอาสาอย่างต่อเนื่อง เพื่อสนับสนุนการพัฒนาชุมชน ทั้งทางด้านเศรษฐกิจ สังคม ควบคู่ไปกับการใส่ใจสิ่งแวดล้อม โดยนำกรอบการทำงานและเป้าหมายการพัฒนาที่ยั่งยืน (SDGs) ขององค์การสหประชาชาติมาเป็นส่วนหนึ่งของการดำเนินงาน ซึ่งจะนำไปสู่การแก้ปัญหาด้านสุขภาพและความเป็นอยู่ที่ดี (Good health and well-being) ด้านสุขอนามัยและการจัดการน้ำที่ยั่งยืน (Clean Water and Sanitation) ให้บรรลุเป้าหมายเมืองและชุมชนที่ยั่งยืน (Sustainable Cities and Communities) และเป้าหมายการแก้ปัญหาโลกร้อน (Climate Action) สอดคล้องกับวิสัยทัศน์ กรุงไทย เคียงข้างไทย สู่ความยั่งยืน
วันอังคารที่ 13 ธันวาคม 2565
ยสท. ลงนามข้อตกลงคุณธรรมโครงการจัดซื้อเครื่องจักรผลิตยาเส้นขนาดเล็ก วงเงิน 384 ล้านบาท ตอกย้ำความเป็นองค์กรโปร่งใส ไร้คอร์รัปชัน
ยสท.จัดพิธีลงนามข้อตกลงคุณธรรมโครงการซื้อเครื่องจักรผลิตยาเส้นขนาดเล็ก กำลังการผลิตประมาณ 500 กิโลกรัมต่อชั่วโมง พร้อมอุปกรณ์ และค่าติดตั้ง ระหว่างการยาสูบแห่งประเทศไทย และผู้สังเกตการณ์จากองค์กรต่อต้านคอร์รัปชัน (ประเทศไทย)
การยาสูบแห่งประเทศไทย (ยสท.) จัดพิธีลงนามข้อตกลงคุณธรรม (Integrity Pact) โครงการซื้อเครื่องจักรผลิตยาเส้นขนาดเล็ก (Mini Primary line) กำลังการผลิตประมาณ 500 กิโลกรัมต่อชั่วโมง พร้อมอุปกรณ์ และค่าติดตั้ง ระหว่างการยาสูบแห่งประเทศไทย และผู้สังเกตการณ์จากองค์กรต่อต้านคอร์รัปชัน (ประเทศไทย) เพื่อให้การดำเนินงานเป็นไปด้วยความโปร่งใส แสดงถึงเจตนารมณ์ในการป้องกันการทุจริตคอร์รัปชัน ตามนโยบายของภาครัฐ ณ ห้องกรองทิพย์ สมาคมสโมสรพนักงานยาสูบกรุงเทพมหานคร การยาสูบแห่งประเทศไทย สำนักงานใหญ่ คลองเตย
นายภูมิจิตต์ พงษ์พันธุ์งาม ผู้ว่าการการยาสูบแห่งประเทศไทย กล่าวว่า ยสท. ได้ดำเนินการจัดซื้อเครื่องจักรผลิตยาเส้นขนาดเล็ก (Mini Primary Line) กำลังการผลิตประมาณ 500 กิโลกรัม/ชั่วโมง พร้อมอุปกรณ์และค่าติดตั้ง รวมค่าใช้จ่ายอื่น ๆ ณ อาคาร B-02 ฝ่ายผลิตด้านใบยา การยาสูบแห่งประเทศไทย พระนครศรีอยุธยา มีวัตถุประสงค์สำคัญคือการลดต้นทุนค่าใช้จ่ายในกระบวนการผลิต เพื่อรองรับการแข่งขันกับบุหรี่ต่างประเทศ และตอบสนองความต้องการของผู้บริโภค โดยใช้จ่ายจากเงินงบประมาณของ ยสท. ประจำปีงบประมาณ 2566 - 2567 วงเงินในการจัดซื้อจัดจ้างเป็นเงิน 384,023,000 บาท รวมภาษีมูลค่าเพิ่ม
ผู้ว่าการ ยสท. กล่าวเพิ่มเติมว่า ข้อตกลงคุณธรรม (Integrity Pact) จะเป็นเครื่องมือสำคัญในการป้องกันการทุจริตโครงการจัดซื้อจัดจ้างภาครัฐ เพื่อให้กระบวนการจัดซื้อจัดจ้างมีความโปร่งใส และตรวจสอบได้ ซึ่งโครงการซื้อเครื่องจักรผลิตยาเส้นขนาดเล็กนี้ได้รับการพิจารณาจากคณะกรรมการความร่วมมือป้องกันการทุจริต กรมบัญชีกลาง ให้เข้าร่วมโครงการข้อตกลงคุณธรรม ประจำปี 2566 โดยโครงการจัดซื้อจัดจ้างที่ได้รับการคัดเลือกให้เข้าร่วมโครงการข้อตกลงคุณธรรมจะต้องเรียนเชิญผู้สังเกตการณ์จากองค์กรต่อต้านคอร์รัปชัน (ประเทศไทย) เข้าร่วมสังเกตการณ์ทุกกระบวนการในการจัดซื้อจัดจ้างตาม พ.ร.บ. การจัดซื้อจัดจ้างภาครัฐและการบริหารพัสดุภาครัฐ พ.ศ. 2560 เพื่อแสดงถึงความโปร่งใสในการดำเนินการของหน่วยงานภาครัฐ
ผู้ว่าการ ยสท. กล่าวย้ำว่า การลงนามข้อตกลงคุณธรรมระหว่าง ยสท. และผู้สังเกตการณ์ในวันนี้ ถือเป็นการแสดงเจตนารมย์อันแรงกล้าของ ยสท. ที่จะดำเนินโครงการด้วยความโปร่งใส เป็นธรรม ปลอดจากการทุจริตหรือการกระทำโดยมิชอบทั้งปวง เพื่อประโยชน์ต่อประเทศชาติและประชาชนอย่างแท้จริง และ ยสท. ขอให้คำมั่นสัญญาว่าจะปฏิบัติตามข้อตกลงคุณธรรมทุกประการ
วันอังคารที่ 13 ธันวาคม 2565
กรมพัฒน์ฯ มอบความสุขให้นายจ้าง จัดแคมเปญเด็ด ปล่อยเงินกู้ 0% ต้อนรับปีใหม่
กรมพัฒนาฝีมือแรงงาน จัดแคมเปญปล่อยกู้ 0% มอบความสุขให้นายจ้างต้อนรับปีใหม่ เพื่อใช้ในการพัฒนาทักษะฝีมือลูกจ้าง ตั้งแต่วันนี้ไปจนถึงเดือนสิงหาคม 2566
วันอังคารที่ 13 ธันวาคม 2565
พม. เชิญร่วมงานกาชาด ประจำปี 2565 “9 ทศวรรษ ใต้ร่มพระบารมี สดุดีสภานายิกาสภากาชาดไทย”ตั้งแต่วันนี้ถึง 18 ธ.ค. 65 ที่สวนลุมพินี
พม. เชิญร่วมงานกาชาด ประจำปี 2565 “9 ทศวรรษ ใต้ร่มพระบารมี สดุดีสภานายิกาสภากาชาดไทย”ตั้งแต่วันนี้ถึง 18 ธ.ค. 65 ที่สวนลุมพินี
เมื่อวันที่ 12 ธ.ค. 65นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวงการพัฒนาสังคมและความมั่นคงของมนุษย์ (พม.) ได้เข้าร่วมงานออกร้านงานกาชาด ประจำปี 2565 ภายใต้แนวคิด “9 ทศวรรษ ใต้ร่มพระบารมี สดุดีสภานายิกาสภากาชาดไทย” เนื่องในโอกาสมหามงคลที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญ พระชนมพรรษา 90 พรรษา และทรงดำรงตำแหน่งองค์สภานายิกาสภากาชาดไทยครบ 66 ในปี 2565
ร้านกาชาด กระทรวง พม. ตั้งอยู่บูธเลขที่ 3.11 โซน A บริเวณด้านหลังกองอำนวยการ โดยเข้าทางประตู 3 ถนนพระราม 4 ซึ่งมีการจำหน่ายสลากกาชาด พม. ลุ้นรางวัลใหญ่เป็นรถยนต์ ทองคำแท่ง และสร้อยคอทองคำ รวมมูลค่ากว่า 1,200,000 บาท อีกทั้งมีกิจกรรมตักไข่ไดโนเสาร์ลุ้นรางวัลมากมาย และกิจกรรมบันเทิง นอกจากนี้ ในแต่ละวัน จะมีแขกรับเชิญคนพิเศษเข้ามาร่วมให้ความสนุกสนานแก่พี่น้องประชาชนภายในบูธกระทรวง พม. อีกด้วย
นายอนุกูล กล่าวเพิ่มเติมว่า คืนวานนี้ กระทรวง พม. ต้องขอบคุณแขกรับเชิญคนพิเศษ 3 คน ประกอบด้วย 1) หมอก๊กเลี้ยง - ปริญญา อังสนันท์ นักแสดงหนุ่มมากความสามารถจาก TharnType The Series เกลียดนักมาเป็นที่รักกันซะดีๆ The Best Twins Series รักจิ้นฟินเฟร่อ Even Sun Series ฉันนี่แหละนายอาทิตย์ That's My Candy The Series นาย...แคนดี้ของฉัน และ Love Syndrome The Series รักโคตรๆ โหดอย่างมึง ภาค 3 2) หล่ง - หล่งซื่อ ลี นักแสดงหนุ่มมากความสามารถจาก Even Sun Series ฉันนี่แหละนายอาทิตย์ That's My Candy The Series นาย...แคนดี้ของฉัน และ Love Syndrome The Series รักโคตรๆ โหดอย่างมึง ภาค 3 และ 3) ชัย - สินชัย เอื้ออัครวงษ์ นักแสดงรุ่นใหญ่มากความสามารถจาก ฟ้ามีตะวัน พิศวาสฆาตเกมส์ และ Love Syndrome The Series รักโคตรๆ โหดอย่างมึง ภาค 3 ทั้งนี้ ขอเชิญชวนพี่น้องประชาชนแวะชมและร่วมสนุกที่บูธกระทรวง พม. เลขที่ 3.11 โซน A ในงานกาชาด ประจำปี 2565 ตั้งแต่วันนี้ถึง 18 ธ.ค. 65 เวลา 11.00 - 22.00 น. ณ สวนลุมพินี
วันอังคารที่ 13 ธันวาคม 2565
รองนายกฯ พล.อ.ประวิตรฯ ร่วมประชาสัมพันธ์งาน OTOP City 2022 และเทศกาลไหมไทย 2565 ชื่นชม OTOP ไทย ทันสมัย สวยงาม ย้ำรัฐบาลส่งเสริมการตลาดทั้งในและต่างประเทศ
รองนายกฯ พล.อ.ประวิตรฯ ร่วมประชาสัมพันธ์งาน OTOP City 2022 และเทศกาลไหมไทย 2565 ชื่นชม OTOP ไทย ทันสมัย สวยงาม ย้ำรัฐบาลส่งเสริมการตลาดทั้งในและต่างประเทศ หวังเพิ่มรายได้ให้ผู้ผลิต กระตุ้นเศรษฐกิจฐานราก
นางสาวทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า วันนี้ (13 ธันวาคม 2565) เวลา 09.10 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นำคณะผู้บริหารกระทรวงมหาดไทย เข้าพบ พลเอก ประวิตร วงษ์สุวรรณ รองนายกรัฐมนตรี เพื่อจัดกิจกรรมประชาสัมพันธ์การจัดงาน OTOP City 2022 และการจัดงานเทศกาลไหมไทย 2565 (Thai Silk Festival 2022) โดยมีนายสันติ พร้อมพัฒน์ รัฐมนตรีช่วยว่าการกระทรวงการคลัง เข้าร่วมด้วย
โอกาสนี้ รองนายกรัฐมนตรีเยี่ยมชมการจัดแสดงผ้าไทยลวดลายต่าง ๆ เช่น ผ้าจกราชบุรี ผ้าแพรวา ผ้าขิด และกระเช้าของขวัญปีใหม่ที่รวบรวมผลิตภัณฑ์งานหัตถกรรม งานฝีมือ อาหาร และผลิตภัณฑ์เพื่อสุขภาพ
“รองนายกรัฐมนตรี พลเอก ประวิตรฯ ชื่นชมผลิตภัณฑ์ผ้าไทยและสินค้า OTOP อื่น ๆ ที่มีการพัฒนาต่อเนื่อง ออกแบบลวดลายได้ทันสมัย สวยงาม สามารถประยุกต์ใช้ได้ทุกโอกาส ทุกกิจกรรม และใช้ได้ในชีวิตประจำวัน รวมทั้งมอบเป็นของที่ระลึกในโอกาสต่าง ๆ และเป็นของขวัญปีใหม่ที่ทรงคุณค่า ขอทุกฝ่ายร่วมรักษาและต่อยอดการอนุรักษ์และสืบสานภูมิปัญญาผ้าไทย ช่วยกันพัฒนาเพื่อสร้างอาชีพ สร้างรายได้ จากภูมิปัญญาท้องถิ่นที่มีอยู่แล้ว โดยรัฐบาลพร้อมส่งเสริมการตลาดทั้งในและต่างประเทศเพื่อกระตุ้นเศรษฐกิจฐานราก และเพื่อเพิ่มรายได้ให้ประชาชนในชุมชน รวมทั้งผู้ผลิตและผู้ประกอบการด้วย” นางสาวทิพานัน กล่าว
สำหรับการจัดงาน OTOP City 2022 กำหนดจัดระหว่างวันที่ 17-25 ธันวาคม 2565 ณ อาคารชาเลนเจอร์ 1-3 ศูนย์แสดงสินค้าและการประชุม อิมแพ็ค เมืองทองธานี โดยมีการจัดแสดงและจำหน่ายผลิตภัณฑ์ OTOP ต่าง ๆ รวมทั้งการพัฒนาทักษะการจัดแสดงและจำหน่ายสินค้าตามนโยบายของรัฐบาล พร้อมสร้างการเรียนรู้การพัฒนาผลิตภัณฑ์ OTOP แก่ผู้ผลิตและผู้ประกอบการเพื่อให้สอดคล้องกับความต้องการของกลุ่มลูกค้า
ส่วนการจัดงานเทศกาลไหมไทย 2565 (Thai Silk Festival 2022) กำหนดจัดระหว่างวันที่ 15-18 ธันวาคม 2565 ณ ศูนย์การประชุมแห่งชาติสิริกิติ์ เพื่อส่งเสริมอัตลักษณ์ วัฒนธรรม และภูมิปัญญาผ้าไทย พร้อมทั้งเผยแพร่องค์ความรู้เกี่ยวกับไหมไทยในการเสริมสร้างคุณค่าของผลิตภัณฑ์และการพัฒนาที่ยั่งยืน ทั้งยังเปิดโอกาสให้กลุ่มผู้ผลิต ผู้ประกอบการ OTOP ประเภทผ้าและเครื่องแต่งกาย ช่างทอผ้า และกลุ่มที่ได้รับผลกระทบจากสถานการณ์โควิด-19 ได้มีพื้นที่ในการแสดงผลงานและเพิ่มช่องทางการตลาดไปสู่สากล ช่วยเพิ่มยอดจำหน่ายเพื่อให้มีรายได้เพิ่มขึ้น แก้ไขปัญหาความยากจน และความเดือดร้อนของประชาชนอย่างเป็นระบบและยั่งยืนตามหลักปรัชญาของเศรษฐกิจพอเพียง
วันอังคารที่ 13 ธันวาคม 2565
“ดีอีเอส” ประชุมคณะกรรมการจัดการ สมัยที่ 46 ขององค์การโทรคมนาคมแห่งเอเชียและแปซิฟิก (APT)
“ดีอีเอส” ประชุมคณะกรรมการจัดการ สมัยที่ 46 ขององค์การโทรคมนาคมแห่งเอเชียและแปซิฟิก (APT)
วันนี้(13ธ.ค. 65)นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะหัวหน้าคณะผู้แทนไทยกล่าวในพิธีเปิดการประชุมคณะกรรมการจัดการสมัยที่46ขององค์การโทรคมนาคมแห่งเอเชียและแปซิฟิก(APT)ซึ่งจัดขึ้นระหว่างวันที่13 – 16ธันวาคม2565ในรูปแบบไฮบริดเพื่อพิจารณาโครงการและกิจกรรมของAPTและรายงานผลการดำเนินงานในปีที่ผ่านมาโดยมีผู้เข้าร่วมการประชุมทั้งในรูปแบบปกติและการประชุมทางไกลจำนวน194คนจากประเทศสมาชิก30ประเทศทั้งนี้ประเทศไทยในฐานะประเทศสมาชิกที่ร่วมก่อตั้งAPTพร้อมสนับสนุนความร่วมมือและกิจกรรมของAPTอย่างต่อเนื่องเพื่อให้เกิดการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิกณโรงแรมอมารีวอเตอร์เกทกรุงเทพฯ
_________________
วันอังคารที่ 13 ธันวาคม 2565
พม. เข้าช่วยเหลือกลุ่มเด็กนั่งขอเงินหน้าตลาดอินดี้ ย่านดาวคะนอง กทม.
พม. เข้าช่วยเหลือกลุ่มเด็กนั่งขอเงินหน้าตลาดอินดี้ ย่านดาวคะนอง กทม.
เมื่อวันที่ 11 ธ.ค. 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า กรณี เพจ Drama-addict โพสต์เกี่ยวกับกลุ่มเด็กมานั่งขอเงินทุกๆ วัน ที่บริเวณหน้าตลาดอินดี้ ย่านดาวคะนอง กรุงเทพฯ ทั้งนี้ เจ้าหน้าที่บ้านพักเด็กและครอบครัวกรุงเทพมหานคร พร้อมด้วยเพจ Drama-addict สำนักงานเขตจอมทอง สำนักเทศกิจ และสถานีตำรวจนครบาลบางมด (สน.บางมด) ได้ร่วมกันลงพื้นที่ตลาดอินดี้เพื่อตวจสอบข้อเท็จแล้ว และได้พบกลุ่มเด็ก จำนวน 4 คน กำลังนั่งขอเงิน
นางสาวแรมรุ้ง กล่าวเพิ่มเติมว่า เด็กกลุ่มดังกล่าว เป็นกลุ่มเด็กชาย จำนวน 4 คน อายุระหว่าง 12 - 15 ปี ซึ่งหลังจากพูดคุยแล้ว เจ้าหน้าที่บ้านพักเด็กฯ ได้พาเด็กๆ ไปลงบันทึกประจำวันไว้เป็นหลักฐานที่ สน.บางมด จากนั้น ได้พาเด็กทั้ง 4 คน เข้ารับการสงเคราะห์ที่สถานแรกรับเด็กชายปากเกร็ด (บ้านภูมิเวท) จ.นนทบุรี พร้อมทั้งติดตามหาครอบครัวเด็กต่อไป ทั้งนี้ หากท่านพบเห็นเด็กประสบปัญหาความเดือดร้อนทางสังคม สามารถแจ้ง ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง สำนักงานพัฒนาสังคมและความมั่นคงของมนุษย์ทุกจังหวัด และศูนย์ช่วยเหลือสังคมตำบลทั่วประเทศ รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันอังคารที่ 13 ธันวาคม 2565
กรมทางหลวงชนบท มอบของขวัญปีใหม่ 2566 ให้ประชาชน เปิดใช้ถนน 4 เลน สาย อด.1076 จังหวัดอุดรธานี
เส้นทางเข้าสู่วัดป่าบ้านตาด ส่งเสริมเศรษฐกิจการท่องเที่ยวอย่างยั่งยืน อำนวยความสะดวกปลอดภัยให้กับพุทธศาสนิกชนและนักท่องเที่ยว ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ อำเภอเมือง จังหวัดอุดรธานี (ทางหลวงชนบทสาย อด.1076) เสร็จสมบูรณ์ พร้อมมอบเป็นของขวัญปีใหม่ 2566 ให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งถนนสายดังกล่าวจะช่วยส่งเสริมเศรษฐกิจด้านการขนส่งการท่องเที่ยว เป็นการรองรับปริมาณการจราจรของพุทธศาสนิกชนและนักท่องเที่ยวที่จะเดินทางมาสักการบูชาพิพิธภัณฑ์ธรรมเจดีย์ พระธรรมวิสุทธิมงคล (หลวงตาพระมหาบัว ญาณสัมปันโน) ณ วัดป่าบ้านตาด หรือวัดเกสรศีลคุณ
แต่เดิมถนนสายดังกล่าวมีเพียง 2 ช่องจราจร เป็นเส้นทางที่คับแคบประชาชน นักเรียน และนักท่องเที่ยวไม่ได้รับความสะดวกปลอดภัยในการเดินทาง ประกอบกับมีความถี่ในการเกิดอุบัติเหตุบ่อยครั้ง กระทรวงมหาดไทย จึงได้ทำหนังสือขอรับการสนับสนุนเส้นทางถึงกระทรวงคมนาคม ในการปรับปรุงถนนสายดังกล่าว เพื่อให้ประชาชนมีคุณภาพชีวิตที่ดีขึ้น ซึ่งสอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้สั่งการให้ ทช. ดำเนินภารกิจยกระดับมาตรฐานทางหลวงชนบท ส่งเสริมเศรษฐกิจด้านการขนส่งการท่องเที่ยวในพื้นที่อย่างยั่งยืน ทช. จึงได้ดำเนินโครงการก่อสร้างถนนสายแยก ทล.2 - พิพิธภัณฑ์ธรรมเจดีย์ อำเภอเมือง จังหวัดอุดรธานี (ทางหลวงชนบทสาย อด.1076) ระยะทางรวม 7.395 กิโลเมตร ซึ่งปัจจุบันได้ดำเนินการก่อสร้างเสร็จสมบูรณ์ โดยจะช่วยรองรับปริมาณการจราจรของพุทธศาสนิกชนและนักท่องเที่ยวที่จะเดินทางมาสักการบูชาพิพิธภัณฑ์ธรรมเจดีย์ พระธรรมวิสุทธิมงคล (หลวงตาพระมหาบัวญาณสัมปันโน) ณ วัดป่าบ้านตาด เนื่องจากเป็นสถานที่สำคัญและมีชื่อเสียงในจังหวัด ซึ่งการก่อสร้างได้ขยายช่องจราจรจากเดิม 2 ช่องจราจร เป็น 4 ช่องจราจร ใช้งบประมาณในการก่อสร้างรวม 333.466 ล้านบาท แบ่งการก่อสร้างออกเป็น 3 ช่วง ดังนี้
1. ช่วง กม.ที่ 0+000 เชื่อม ทล.2 (กม. ที่ 447) รูปแบบโครงการเป็นถนนผิวจราจรคอนกรีตเสริมเหล็ก 4 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร ปูทับผิวจราจรด้วยแอสฟัลท์ติกคอนกรีต
2. ช่วง กม. ที่ 0+000 - 1+100 รูปแบบโครงการเป็นถนนผิวจราจรแอสฟัลท์ติกคอนกรีต 4 - 6 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร
3. ช่วง กม. ที่ 1+100 - 7+395 รูปแบบโครงการเป็นถนนผิวจราจรแอสฟัลท์ติกคอนกรีต 4 ช่องจราจร ช่องละ 3.50 เมตร ไหล่ทางกว้างข้างละ 1.50 - 2.50 เมตร
นอกจากนี้ ทช. ยังได้คำนึงถึงความปลอดภัย เพื่อรองรับการเดินทางของประชาชนตั้งแต่จุดเริ่มต้นสายทาง โดยได้กำหนดให้มีจุดพักคอยหรือจุดนัดพบบริเวณต้นทางขาเข้าและปลายทางขาออกของโครงการ พร้อมก่อสร้างทางเท้ากว้าง 5 เมตร รองรับผู้พิการ ศาลาพักคอยผู้โดยสาร การติดตั้งไฟฟ้าแสงสว่างตลอดสายทาง พร้อมติดตั้งอุปกรณ์อำนวยความปลอดภัย ป้ายจราจร รวมถึงได้ติดตั้งป้ายสัญญาณไฟจราจรบริเวณทางแยกและบริเวณทางข้ามหน้าโรงเรียนอีกด้วย
วันอังคารที่ 13 ธันวาคม 2565
​Thailand to host 51st UNAIDS Programme Coordinating Board Meeting in Chiang Mai during December 13-16
​Thailand to host 51st UNAIDS Programme Coordinating Board Meeting in Chiang Mai during December 13-16
December 12, 2022, Deputy Government Spokesperson Traisuree Taisaranakul disclosed about a news release of the Joint United Nations Programme on HIV/AIDS (UNAIDS), dated December 11, 2022, on Thailand’s hosting of the 51st UNAIDS Programme Coordinating Board Meeting (UNAIDS PCB) during December 13-16, 2022. This meeting will be the first time in 14 years that UNAIDS PCB meet outside Geneva, Switzerland and the second time it will be in Chiang Mai, Thailand. The first time was held in 2008 during which the then-Public Health Minister Chavarat Charnvirakul was chair of the meeting. This meeting will be chaired by his son, Deputy Prime Minister and Minister of Public Health, Anutin Charnvirakul.
According to the news release, UNAIDS commended Thailand’s global AIDS response leadership, as it has taken significant strides toward ending its HIV epidemic and is setting an example for the world of translating political will into action. Hosting this meeting in Thailand helps sustain momentum in the Asia Pacific region to fulfill commitments made by the community of nations in the 2021 political declaration on HIV.
With regard to Thailand’s HIV situation, there were an estimated 520,000 people living with HIV in 2021. The country has made considerable progress against AIDS, especially in providing life-saving testing and treatment to people living with HIV. Thailand was first in the region to be validated as having eliminated mother-to-child HIV transmission in 2016. It has also joined the Global Partnership to Eliminate all Forms of HIV-related Stigma and Discrimination.
Since 2010, AIDS-related deaths in Thailand have declined by almost two-thirds (65%) while new infections fell by 58%. Last year an estimated 94% of people living with HIV in Thailand were aware of their status. Ninety-one percent of diagnosed people were on treatment and 97% of those on treatment achieved viral suppression.
The Deputy Government Spokesperson added that UNAIDS praised Thailand as a trailblazer for integrating HIV services into the Universal Health Coverage scheme. As host of the 51st UNAIDS PCB, Thailand has so many lessons to share from its AIDS response with representatives of other 22 UNAIDS member countries, supporting agencies, civil society, and NGOs, as well as HIV-related organizations from all over the world who will be attending the meeting.
According to the Deputy Government Spokesperson, Joint United Nations Programme on HIV/AIDS (UNAIDS) leads and inspires the world to achieve its shared vision of zero new HIV infections, zero discrimination and zero AIDS-related deaths. UNAIDS unites the efforts of 11 UN organizations—UNHCR, UNICEF, WFP, UNDP, UNFPA, UNODC, UN Women, ILO, UNESCO, WHO and the World Bank—and works closely with global and national partners towards ending the AIDS epidemic by 2030 as part of the Sustainable Development Goals.
วันอังคารที่ 13 ธันวาคม 2565
ครม.อนุมัติโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว
ครม.อนุมัติโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว
วันนี้ 13 ธันวาคม 65 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า คณะรัฐมนตรีมีมติอนุมัติให้กรมทางหลวง (ทล.) ดำเนินโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว ตามที่กระทรวงคมนาคมเสนอ โดยให้เอกชนร่วมลงทุนในการดำเนินงานและบำรุงรักษา (O&M) (โครงการร่วมลงทุน O&M) ตามหลักการของโครงการร่วมลงทุน O&M ที่คณะกรรมการนโยบายการร่วมลงทุนระหว่างรัฐและเอกชน (คกก.PPP) ให้ความเห็นชอบ โดยให้ดำเนินการให้เป็นไปตามกฎหมาย ระเบียบ และมติ ครม. ที่เกี่ยวข้องอย่างเคร่งครัด
นางสาวรัชดา กล่าวว่า ปัจจุบัน ทล. อยู่ระหว่างการดำเนินงานก่อสร้างโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว (โครงการ M82) ระยะทางประมาณ 24.7 กม. แบ่งออกเป็น 2 ระยะ ได้แก่ ระยะที่ 1 ช่วงบางขุนเทียน - เอกชัย ด้วยแหล่งเงินงบฯ ปี 63 - 65 คาดว่าจะแล้วเสร็จปี 66 และระยะที่ 2 ช่วงเอกชัย - บ้านแพ้ว ด้วยแหล่งเงินงบฯ เงินทุนค่าธรรมเนียม ผ่านทาง (เงินทุนค่าธรรมเนียมฯ) จากแผนประมาณการรายจ่ายที่ได้ขอความตกลงกับกระทรวงการคลังระหว่างปี 65 - 67 คาดว่าจะแล้วเสร็จปี 68
นางสาวรัชดา กล่าวต่อไปว่า โครงการร่วมลงทุน O&M ครอบคลุมงานออกแบบ ก่อสร้าง และติดตั้งงานระบบและองค์ประกอบที่เกี่ยวข้องสำหรับโครงการ M82 ดำเนินงานและบำรุงรักษาโครงการ M82 ทั้งในส่วนของงานโยธา ที่รัฐเป็นผู้ลงทุนและงานระบบที่เอกชนเป็นผู้ลงทุน ทั้งนี้ โครงการร่วมลงทุน O&M มีลักษณะโครงการ ดังนี้ ควบคุมการเข้าออกอย่างสมบูรณ์ รองรับการสัญจรที่สามารถใช้ความเร็วได้อย่างปลอดภัยตามที่กฎหมายกำหนด มีระบบจัดเก็บค่าผ่านทางแบบระบบปิด (Closed System) คิดค่าผ่านทางตามระยะทางแบบมีค่าแรกเข้า ชำระค่าธรรมเนียมผ่านทางอัตโนมัติแบบไม่มีไม้กั้น (ระบบ M-Flow) หรือรูปแบบที่เหมาะสม - มีจุดขึ้น - ลง โครงการทางหลวงพิเศษ M82 เพื่อเชื่อมโยง กับโครงข่ายคมนาคมหลักตลอดแนวเส้นทาง รวม 6 แห่ง มีอาคารศูนย์ควบคุมกลาง อาคารหน่วยตรวจการณ์และกู้ภัย อาคารศูนย์ดำเนินงานและบำรุงรักษา และอาคารปฏิบัติงานซ่อมบำรุง
สำหรับระยะเวลาของโครงการร่วมลงทุน O&M รวมทั้งสิ้นไม่เกิน 32 ปี นับแต่วันเริ่มต้นงานที่ ทล. กำหนดไว้ ในหนังสือแจ้งให้เริ่มงาน แบ่งออกเป็น 2 ระยะ ได้แก่ ระยะเวลาการออกแบบและก่อสร้างไม่เกิน 2 ปี และระยะเวลาการดำเนินงานและบำรุงรักษาไม่เกิน 30
วันอังคารที่ 13 ธันวาคม 2565
ครม. มีมติเห็นชอบร่างกฎกระทรวงกำหนดประเภทของสถานศึกษาและการดำเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น (ฉบับที่ ..) พ.ศ. .... อุดช่องว่างกรณีสถานศึกษาบังคับ
ครม. มีมติเห็นชอบร่างกฎกระทรวงกำหนดประเภทของสถานศึกษาและการดำเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น (ฉบับที่ ..) พ.ศ. .... อุดช่องว่างกรณีสถานศึกษาบังคับนักเรียนที่ตั้งครรภ์ย้ายสถานศึกษาโดยไม่เต็มใจ
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี ( ครม.) วันที่ 13 ธันวาคม 2565 มีมติเห็นชอบ ร่างกฎกระทรวงกำหนดประเภทของสถานศึกษาและการดำเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น (ฉบับที่ ..) พ.ศ. .... ตามที่กระทรวงศึกษาธิการเสนอ โดยแก้ไขเพิ่มเติมข้อ 7 แห่งกฎกระทรวงกำหนดประเภทของสถานศึกษาและการดำเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น พ.ศ. 2561 โดยให้เพิ่มเติมว่า “การย้ายสถานศึกษาให้เป็นไปตามเจตนารมณ์ของนักเรียนหรือนักศึกษาที่ตั้งครรภ์” เพื่อเป็นการคุ้มครองนักเรียนหรือนักศึกษาซึ่งตั้งครรภ์ให้มีสิทธิได้รับการศึกษาอย่างเหมาะสมและต่อเนื่องจริงๆ
น.ส.ทิพานัน ศิริชนะ กล่าวว่า ที่ผ่านมารัฐบาล พล.อ. ประยุทธ์ จันทร์โอชา มุ่งสร้างโอกาสในการศึกษาที่เสมอภาคและต้องการให้ทุกคนเข้าถึงการศึกษาในระบบได้ จึงมีนโยบายลดความเหลื่อมล้ำกรณีที่มีนักเรียนนักศึกษาตั้งครรภ์ในวัยรุ่นแล้วต้องออกจากระบบการศึกษา ซึ่งในปี 2561 ได้ออกกฎกระทรวงกำหนดประเภทของสถานศึกษาและการดำเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น พ.ศ. 2561 อาศัยอำนาจตาม พ.ร.บ.การป้องกันและแก้ไขปัญหาการตั้งครรภ์ในวัยรุ่น พ.ศ.2559 ข้อ 7 ว่า “สถานศึกษาตามข้อ 2 ที่มีนักเรียนหรือนักศึกษาซึ่งตั้งครรภ์อยู่ในสถานศึกษาต้องไม่ให้นักเรียนหรือนักศึกษานั้นออกจากสถานศึกษาดังกล่าว เว้นแต่เป็นการเป็นการย้ายสถานศึกษา”
แต่ร่างกฎกระทรวงใหม่นี้จะเพิ่มเติมเป็น “สถานศึกษาตามข้อ 2 ที่มีนักเรียนหรือนักศึกษาซึ่งตั้งครรภ์อยู่ในสถานศึกษาต้องไม่ให้นักเรียนหรือนักศึกษานั้นออกจากสถานศึกษาดังกล่าว เว้นแต่เป็นการเป็นการย้ายสถานศึกษาตามเจตนารมณ์ของนักเรียนหรือนักศึกษาที่ตั้งครรภ์”
“เพื่อเป็นไปตามวัตถุประสงค์ที่จะคุ้มครองนักเรียนหรือนักศึกษาซึ่งตั้งครรภ์ให้มีสิทธิได้รับการศึกษาอย่างเหมาะสมและต่อเนื่อง ไม่ถูกผลักดันให้นักเรียนหญิงซึ่งตั้งครรภ์ออกจากสถานสถานศึกษาเดิม จึงได้เสนอให้มีการเพิ่มเติมบทบัญญัติในข้อ 7 ให้การย้ายสถานศึกษา “ให้เป็นไปตามเจตนารมณ์ของนักเรียนหรือนักศึกษาที่ตั้งครรภ์”
ซึ่งร่างกฎกระทรวงนี้เป็นการอุดช่องว่างสภาพปัญหาในทางปฏิบัติในกรณีที่สถานศึกษาบังคับนักเรียนที่ตั้งครรภ์ย้ายสถานศึกษาโดยที่นักเรียนไม่เต็มใจ แล้วต้องพบปัญหาในการหาสถานศึกษาเข้าใหม่ ” น.ส.ทิพานัน กล่าว
วันอังคารที่ 13 ธันวาคม 2565
เปิดขายแล้ววันนี้! พันธบัตรสุขใจให้ออม 4.5 หมื่นล้าน ขายผ่านธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์
เปิดขายแล้ววันนี้! พันธบัตรสุขใจให้ออม 4.5 หมื่นล้าน ขายผ่านธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์
วันนี้ 13 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า หลังจากที่รัฐบาล โดยกระทรวงการคลังได้เปิดจำหน่ายพันธบัตรออมทรัพย์ รุ่นสุขใจให้ออม วงเงินรวม 60,000 ล้านบาท ตั้งแต่วันนี้ 7 ธันวาคม 2565 ที่ผ่านมา โดยมีช่องทางจำหน่าย 2 ช่องทาง คือ 1)จำหน่ายพันธบัตรผ่านวอลเล็ต สบม. วงเงิน 15,000 ล้านบาท ซึ่งจำหน่ายหมดแล้ว และจำหน่ายผ่านธนาคารตัวแทนจำหน่ายสำหรับประชาชน วงเงิน 45,000 ล้านบาท
นางสาวรัดชา กล่าวว่า ในส่วนของการจำหน่ายผ่านธนาคาร กระทรวงการคลังแจ้งเปิดจำหน่ายพันธบัตรออมทรัพย์ “รุ่นสุขใจให้ออม” ผ่านธนาคารตัวแทนจำหน่ายทั้ง 4 แห่ง ได้แก่ ธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ เริ่มตั้งแต่วันนี้ 13 ธันวาคม 2565 โดยแบ่งเป็น 2 กลุ่ม คือ
1.ประชาชนทั่วไป จองซื้อได้ระหว่างวันที่ 13 - 14 ธันวาคม 2565 วงเงิน 40,000 ล้านบาท มี 2 รุ่นอายุ ได้แก่ รุ่นอายุ 3 ปี อัตราดอกเบี้ยคงที่ร้อยละ 2.30 ต่อปี และรุ่นอายุ 10 ปี อัตราดอกเบี้ยคงที่ร้อยละ 3.00 ต่อปี และไม่จำกัดวงเงินจองซื้อ โดย สบน. จะจัดสรรแบบ Small Lot First ซึ่งผู้จองซื้อทุกท่านจะได้รับจัดสรรพันธบัตร
2.นิติบุคคลที่ไม่แสวงหากำไรที่กระทรวงการคลังกำหนด ซื้อได้ระหว่างวันที่ 19 – 20 ธันวาคม 2565 วงเงิน 5,000 ล้านบาท มีรุ่นอายุ 10 ปี อัตราดอกเบี้ยคงที่ร้อยละ 2.90 ต่อปี และไม่จำกัดวงเงินซื้อ โดย สบน. จะจัดสรรแบบ First Come First Served
ทั้งนี้ ผู้ที่สนใจสอบถามเงื่อนไขและวิธีการจัดจำหน่ายได้ที่ธนาคารทั้ง 4 แห่ง หรือ สำนักงานบริหารหนี้สาธารณะ โทร.02-271-7999 ต่อ 5809 หรือโทร.02-265-8050 ต่อ 5307
วันจันทร์ที่ 12 ธันวาคม 2565
​รัฐมนตรีฯ สุริยะ ร่วมฉลองสุดยิ่งใหญ่ มิตซูบิชิ มอเตอร์ส ประเทศไทย ส่งออกรถยนต์ 5 ล้านคัน
​รัฐมนตรีฯ สุริยะ ร่วมฉลองสุดยิ่งใหญ่ มิตซูบิชิ มอเตอร์ส ประเทศไทย ส่งออกรถยนต์ 5 ล้านคัน
เมื่อวันที่ 9 ธันวาคม 2565 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเป็นประธานพิธีฉลองชัยในวาระที่บริษัท มิตซูบิชิ มอเตอร์ส (ประเทศไทย) จำกัด มียอดส่งออกรถยนต์สะสมรวม 5 ล้านคัน โดยมี มร.นะชิดะ คะสุยะ เอกอัครราชทูตวิสามัญผู้มีอำนาจเต็มแห่งญี่ปุ่น ประจำราชอาณาจักรไทย กล่าวแสดงความยินดี มร.เออิอิชิ โคอิโตะ กรรมการผู้จัดการใหญ่ บริษัท มิตซูบิชิ มอเตอร์ส (ประเทศไทย) จำกัด กล่าวถึงผลสำเร็จของบริษัท ณ ท่าเทียบเรือ เอ็น วาย เค เทอร์มินอล เอวัน (A1) ท่าเรือแหลมฉบัง จังหวัดชลบุรี
ศูนย์การผลิตรถยนต์ของบริษัท มิตซูบิชิ มอเตอร์ส (ประเทศไทย) จำกัด ที่นิคมอุตสาหกรรมแหลมฉบัง ถือว่าเป็นศูนย์กลางการผลิตรถยนต์มิตซูบิชิที่ใหญ่ที่สุดในโลกนอกประเทศญี่ปุ่น มีกำลังการผลิตรถยนต์มากกว่า 400,000 คันต่อปี มีการส่งออกรถยนต์มากเป็นอันดับต้น ๆ ไปยังประเทศต่าง ๆ กว่า 120 ประเทศทั่วโลก โดยรถยนต์รุ่นหลักที่มีการส่งออกไปยังตลาดต่างประเทศสูงสุด คือ “มิตซูบิชิ ไทรทัน” ทั้งนี้ ความสำเร็จของมิตซูบิชิ มอเตอร์ส ในวันนี้ ถือเป็นอีกก้าวสำคัญของประเทศไทยและประชาชนคนไทย ในการขับเคลื่อนการเติบโตของอุตสาหกรรมยานยนต์ไทยให้ขยายตัวอย่างต่อเนื่องในทุกมิติ นำไปสู่ความแข็งแกร่งของเศรษฐกิจไทยในภาพรวมต่อไป
โดยภายในงานดังกล่าว ได้รับเกียรติจาก นายณัฐพล รังสิตพล ปลัดกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นางอรรชกา สีบุญเรือง ที่ปรึกษาบริษัท มิตซูบิชิ มอเตอร์ส (ประเทศไทย) จำกัด มร.โทโมฟุมิ ฮิราคุ ประธานเจ้าหน้าที่บริหาร บริษัท มิตซูบิชิ มอเตอร์ส คอร์ปอเรชั่น เข้าร่วมในพิธีดังกล่าวด้วย
วันจันทร์ที่ 12 ธันวาคม 2565
ก.อุตฯ ออก มอก.เอส “การบริการดัดแปลงรถยนต์และรถจักรยานยนต์ไฟฟ้า” หนุน SMEs ไทย รับกระแสยานยนต์ไฟฟ้า
กระทรวงอุตสาหกรรม ประกาศมาตรฐาน มอก. เอส “การบริการดัดแปลงรถยนต์และรถจักรยานยนต์ไฟฟ้า” รับกระแสความนิยมยานยนต์ไฟฟ้าของผู้บริโภค พร้อมเปิดโผ มอก.เอสที่จะประกาศปีหน้าอีก 80 มาตรฐาน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม ได้เร่งรัดให้สำนักงานมาตรฐานผลิตภัณฑ์อุตสาหกรรม (สมอ.) จัดทำมาตรฐานยานยนต์ไฟฟ้าและที่เกี่ยวข้องออกมาอย่างต่อเนื่อง โดยล่าสุดได้ออกประกาศมาตรฐานอุตสาหกรรมเอส หรือ มอก.เอส ซึ่งเป็นมาตรฐานที่กำหนดขึ้นเพื่อให้การรับรองคุณภาพผลิตภัณฑ์และบริการของผู้ประกอบการ SMEs หรือวิสาหกิจชุมชนที่ต้องการเครื่องหมายการันตีสินค้าหรือบริการ เพื่อสร้างความเชื่อมั่นแก่ผู้บริโภค จำนวน 2 มาตรฐาน ได้แก่ การบริการดัดแปลงรถยนต์ไฟฟ้าและการบริการดัดแปลงรถจักรยานยนต์ไฟฟ้า หลังผู้บริโภคให้ความสนใจเปลี่ยนมาใช้ยานยนต์ไฟฟ้าเพิ่มมากขึ้นอย่างต่อเนื่อง ในขณะเดียวกันผู้บริโภคบางส่วนเลือกที่จะนำรถยนต์หรือรถจักรยานยนต์ที่มีอยู่ไปดัดแปลงให้เป็นรถยนต์ไฟฟ้าหรือรถจักรยานยนต์ไฟฟ้า เพื่อประหยัดค่าใช้จ่ายในการซื้อรถไฟฟ้าคันใหม่ จึงนับว่าเป็นโอกาสที่ผู้ประกอบการ SMEs ที่อยู่ในอุตสาหกรรมชิ้นส่วนยานยนต์ หรือ อู่ซ่อมรถต่าง ๆ จำนวนหลายร้อยรายในประเทศ จะได้มีโอกาสพัฒนาศักยภาพการให้บริการ และมีเวลาปรับตัวเพื่อเข้าสู่อุตสาหกรรมยานยนต์ไฟฟ้าในอนาคต และหากพัฒนาจนได้รับการรับรองมาตรฐานการบริการดัดแปลงรถไฟฟ้า ก็สามารถสร้างโอกาสเติบโตทางธุรกิจดัดแปลงรถยนต์สันดาปเป็นรถยนต์ไฟฟ้า (EV Conversion) ได้
นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม กล่าวเพิ่มเติมว่า สำหรับมาตรฐาน มอก.เอส การบริการดัดแปลงรถยนต์ไฟฟ้า และ มอก.เอส การบริการดัดแปลงรถจักรยานยนต์ไฟฟ้าที่ สมอ. กำหนดขึ้นนั้น เป็นมาตรฐานสำหรับผู้ประกอบการ SMEs โดยเฉพาะ โดยมาตรฐานนี้จะครอบคลุมการบริการดัดแปลงรถเพื่อให้สามารถใช้มอเตอร์ไฟฟ้าเพียงอย่างเดียวเป็นเครื่องกำเนิดพลังงานที่ใช้ในการขับเคลื่อน แต่ไม่ครอบคลุมถึงบริการทดสอบ บริการตรวจสอบ บริการออกหนังสือรับรองความมั่นคงแข็งแรงของรถและส่วนควบหรือเครื่องอุปกรณ์ของรถ และบริการยื่นขออนุญาตให้ใช้รถที่ทำการแก้ไขเพิ่มเติมหรือดัดแปลงตามกฎหมายว่าด้วยรถยนต์และกฎหมายว่าด้วยการขนส่งทางบก เพื่อให้สถานประกอบการที่ให้บริการดัดแปลงรถยนต์ไฟฟ้าหรือรถจักรยานยนต์ไฟฟ้า มีระบบการจัดการคุณภาพการบริการที่มีมาตรฐาน ซึ่งจะสร้างความเชื่อถือให้แก่ผู้บริโภคมากขึ้น และยกระดับมาตรฐานการให้บริการให้แก่ผู้ประกอบการ SMEs อีกด้วย
สำหรับในปี 2566 สมอ. จะประกาศมาตรฐาน มอก.เอส ใหม่ อีก 50 มาตรฐาน รวมทั้งแก้ไขทบทวนมาตรฐานเดิมอีก 30 มาตรฐาน รวมเป็น 80 มาตรฐาน เช่น การบริการออกแบบ ดัดแปลง และตกแต่งรถ การบริการท่องเที่ยวสำหรับกลุ่มสูงอายุ การบริการติดตั้งกระจกรถยนต์ การบริการติดตั้งหรือดัดแปลงเครื่องยนต์ ผ้าอ้อมรักษ์โลก ที่นอนลดแผลกดทับ (ที่นอนโฟมยางพาราเจาะรู) และภาชนะเซรามิกสำหรับประคบร้อนเย็น เป็นต้น ซึ่งหากผู้ประกอบการ SMEs ต้องการยื่นขอรับการรับรองมาตรฐาน มอก.เอส สามารถยื่นคำขอออนไลน์ได้ที่ https://service.tisi.go.th/e-sdo/web/request/create โดยสามารถสอบถามรายละเอียดเพิ่มเติมได้ที่ กองกำกับองค์กรด้านการมาตรฐาน โทร 0 2430 6826 ในเวลาราชการ เลขาธิการ สมอ. กล่าวทิ้งท้าย
12 ธันวาคม 2565
วันอาทิตย์ที่ 11 ธันวาคม 2565
กรมสมเด็จพระเทพฯ เสด็จฯ เปิดงานกาชาดประจำปี 2565 กระทรวงอุตฯ น้อมรวมใจจัดงานใหญ่ มอบโชคลุ้นรางวัลสร้างความสุขให้ประชาชนตลอด 11 วัน
กรมสมเด็จพระเทพฯ เสด็จฯ เปิดงานกาชาดประจำปี 2565 กระทรวงอุตฯ น้อมรวมใจจัดงานใหญ่ มอบโชคลุ้นรางวัลสร้างความสุขให้ประชาชนตลอด 11 วัน
สวนลุมพินี 8 ธันวาคม 2565 : สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อำนวยการสภากาชาดไทย เสด็จฯ ไปทรงเปิดงานกาชาดประจำปี 2565 ภายใต้แนวคิด “9 ทศวรรษใต้ร่มพระบารมี สดุดีสภานายิกาสภากาชาดไทย” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา และทรงดำรงตำแหน่งสภานายิกาสภากาชาดไทยครบ 66 ปี ภายในงานมีกิจกรรมจากหน่วยงานต่าง ๆ ทั้งภาครัฐและเอกชนมาให้ประชาชนได้ร่วมสนุก และลุ้นรับรางวัล รวมถึงมีผลิตภัณฑ์มาจำหน่ายในราคาพิเศษมากมาย โดยมี ดร.ณัฐพล รังสิตพล ปลัดกระทรวงอุตสาหกรรม เฝ้ารับเสด็จ ณ พลับพลาพิธี ห้องสมุดประชาชน สวนลุมพินี กรุงเทพมหานคร
สำหรับร้านกระทรวงอุตสาหกรรม จัดขึ้นภายใต้แนวคิด “อุตสาหกรรมรวมใจ ใต้ร่มพระบารมี สดุดี 90 พรรษา” โดยมีกิจกรรมให้ประชาชนร่วมสนุกมากมาย เช่น ลุ้นรับรางวัลใหญ่กับสลากกาชาดร้านกระทรวงอุตสาหกรรมกว่า 20 รางวัล อาทิ รถยนต์ไฟฟ้า MG EP PLUS รถยนต์ SUZUKI SWIFT รุ่น GL PLUS ทองคำรูปพรรณ สนุกและลุ้นโชคกับเกมส์กระสวยอวกาศภายในร้านกระทรวงอุตสาหกรรม อาทิ เครื่องใช้ไฟฟ้า รถจักรยาน สินค้าอุปโภคบริโภคมากมาย และตื่นตาตื่นใจกับศิลปินนักร้องที่หมุนเวียนมาสร้างสีสันและความบันเทิงทุกวัน แล้วพบกันที่ร้านกระทรวงอุตสาหกรรม ระหว่างวันที่ 8-18 ธันวาคม 2565 ณ บริเวณร้านที่ 3.4 สวนลุมพินี
โดยภายในงานดังกล่าวมีผู้บริหารกระทรวงอุตสาหกรรมเข้าร่วมงานอย่างพร้อมเพียง ได้แก่ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย นางอนงค์ ไพจิตรประภาภรณ์ ผู้อำนวยการสถาบันอาหาร นายจงรักษ์ โรจน์พลาเสถียร ผู้อำนวยการสถาบันรับรองมาตรฐานไอเอสโอ นายวิโรจน์ โรจน์วัฒนชัย ผู้อำนวยการสถาบันเหล็กและเหล็กกล้าแห่งประเทศไทย และนายวีระ ขวัญเลิศจิตต์ ผู้อำนวยการสถาบันพลาสติก ร่วมงานดังกล่าวด้วย
วันจันทร์ที่ 12 ธันวาคม 2565
รัฐบาลเตรียมบูรณปฏิสังขรณ์ วัดอายุมากกว่า 100 ปี 138 แห่ง  พร้อมเปิดพิพิธภัณฑ์อัลกุรอาน เดินหน้าสังคมพหุวัฒนธรรมจังหวัดชายแดนใต้
รัฐบาลเตรียมบูรณปฏิสังขรณ์ วัดอายุมากกว่า 100 ปี 138 แห่ง  พร้อมเปิดพิพิธภัณฑ์อัลกุรอาน เดินหน้าสังคมพหุวัฒนธรรมจังหวัดชายแดนใต้
วันนี้ 12 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนภาคใต้ เปิดเผยว่า ตามข้อสั่งการนายกรัฐมนตรีให้การบริหารจังหวัดชายแดนภาคใต้ยึดการมีส่วนร่วม และให้ความสำคัญของสังคมพหุวัฒนธรรม ขณะนี้ ศูนย์อำนวยการบริหารจังหสัดชายแดนใต้ (ศอ.บต.) ผู้เป็นหน่วยงานหลัก ร่วมกับสำนักงานพระพุทธศาสนาแห่งชาติ กรมศิลปากร กอ.รมน.ภาค 4 ส่วนหน้า และหน่วยงานที่เกี่ยวข้อง จะดำเนินโครงการ การปฏิสังขรณ์วัดที่มีอายุมากกว่า 100 ปี ซึ่งมีอยู่ 138 แห่งในจังหวัดชายแดนภาคใต้ที่ชำรุดทรุดโทรมจำนวนมาก รวมถึงวัดที่อยู่ในพื้นที่โดดเดี่ยว ห่างไกล ให้กลับสู่สภาพปกติ เพื่อให้ชุมชนไทยพุทธ ได้มีวัดในพื้นที่เป็นศูนย์รวมจิตใจสามารถประกอบกิจกรรมทางพระพุทธศาสนาได้ตามปกติ และสร้างพื้นที่กลางทางศาสนาเพื่อส่งเสริมการอยู่ร่วมกันในสังคมพหุวัฒนธรรม ซึ่งในเบื้องต้น ปี 66 จะดำเนินการปฏิสังขรณ์วัดเก่า 10 แห่ง และ 7 วัดที่อยู่ห่างไกล
ควบคู่กันไป รัฐบาลให้ความสำคัญกับการอนุรักษ์มัสยิดเก่าแก่ และได้สร้างพิพิธภัณฑ์มรดกทางวัฒนธรรมอิสลามและศูนย์การเรียนรู้อัลกุรอานในพื้นที่ของโรงเรียนสมานมิตรวิทยา อำเภอยี่งอ จังหวัดนราธิวาส เพื่อเป็นแหล่งศึกษาค้นคว้าเกี่ยวกับคัมภีร์อัลกุรอานโบราณและมรดกวัฒนธรรมอิสลาม ตลอดจนเป็นสถานที่จัดเก็บและจัดแสดงนิทรรศการเกี่ยวกับคัมภีร์อัลกุรอานที่ได้มาตรฐานสากล และเป็นสื่อกลางในการสร้างสัมพันธ์ที่ดีอันจะนำไปสู่การอยู่ร่วมกันอย่างสันติสุข ขณะนี้ มีชาวต่างชาติและนักวิชาการจากสถาบันการศึกษาในต่างประเทศมาเยือนจำนวนมาก คาดจะเปิดให้เข้าชมอย่างเป็นทางการในเร็วๆนี้
“รัฐบาลให้ความสำคัญกับการทำนุบำรุงศาสนาและส่งเสริมการอยู่ร่วมกันในสังคมพหุวัฒนธรรม นอกจากการบูรณปฏิสังขรณ์โบราณสถาน และอนุรักษ์โบราณวัตถุทางศาสนาแล้ว รัฐบาลยังได้จัดสรรงบประมาณให้กับศอ.บต เพื่อพาชาวไทยพุทธไปแสวงบุญที่สังเวชนียสถาน ณ ประเทศอินเดีย – เนปาล ในช่วงต้นปีหน้า และชาวไทยมุสลิมจะได้ไปร่วมประกอบพิธีฮัจญ์ ณ ประเทศซาอุดิอาระเบีย โดยประชาชนจะต้องเป็นผู้ที่เข้าร่วมกิจกรรมส่งเสริมคนดีมีคุณธรรมในจังหวัดชายแดนภาคใต้ และได้รับการคัดสรรจากคณะกรรมการ ซึ่งการพาประชาชนไปแสวงบุญดังกล่าว เพื่อส่งเสริมการทำหน้าที่ของผู้ที่มีบทบาทในการพัฒนาพื้นที่ และทำคุณประโยชน์ให้แก่สังคม และจะได้ต่อยอดการสร้างคนดีสร้างสันติสุข สร้างคุณธรรมในสังคมต่อไป “ นางสาวรัชดา กล่าว